laion/Wikipedia-Exotic huggingface dataset:
শূন্য পুরাণ

শূন্যপুরাণ কবি রামাই পণ্ডিত দ্বারা রচিত একটি বাংলা চম্পুকাব্য। এতে ৫১টি অধ্যায় রয়েছে যার প্রথম ৫টিতে সৃষ্টিতত্ত্বের কথা বর্ণিত রয়েছে। শূন্যপুরাণ ধর্মপূজার শাস্ত্রগ্রন্থ, রচয়িতা রামাই পণ্ডিত। রামাই পণ্ডিতের কাল মুসলিম বিজয়োত্তর তেরো শতক বলে অনুমান করা হয়। ‘নিরঞ্জনের রুষ্মা’ নামে শূন্যপুরাণের একটি অংশ আছে। মূল গ্রন্থে ধর্মপূজার যে বিবরণ আছে তাতে বৌদ্ধধর্মের শূন্যবাদ ও হিন্দু লোকধর্মের মিশ্রণ ঘটেছে। বঙ্গে পালদের পতন ও সেনদের আবির্ভাবে বৌদ্ধমত ও ব্রাহ্মণ্যবাদের দ্বন্দ্ব ও সমন্বয়ের যুগসন্ধিক্ষণের ধর্মীয় চেতনা থেকে ধর্মপূজার উদ্ভব হয়। রামাই পণ্ডিত সেই সময় একে সংগঠিত ও প্রাতিষ্ঠানিক রূপ দেন। এতে ধর্মদেবতা নিরঞ্জনের যে কল্পনা করা হয়েছে তা বৌদ্ধদের শূন্যবাদের অনুরূপ। সেতাই, নীলাই, কংসাই, রামাই ও গোসাঁই এই পঞ্চপণ্ডিত পঞ্চ ধ্যানীবুদ্ধের প্রচ্ছন্ন রূপ। গ্রন্থের পরের ৪৬টি অধ্যায়ে ধর্মপূজার রীতি-পদ্ধতি বর্ণিত হয়েছে। ‘দেবীর মনঞি’ অধ্যায়ে হিন্দুদের অনুরূপ পশুবলির কথা আছে; কিন্তু বৌদ্ধধর্মে পশুবলি নিষিদ্ধ। শেষের দুটি অধ্যায়ে নাথদেবতার উল্লেখ আছে। এটিও প্রক্ষিপ্ত, কেননা নাথধর্ম ও ধর্মপূজা দুটি ভিন্ন ধর্ম। ধর্মপূজা পশ্চিমবঙ্গে এবং নাথধর্ম উত্তরবঙ্গে প্রচারিত হয়। বাংলা সাহিত্যের ইতিহাসে শূন্যপুরাণ শিল্পকর্ম হিসেবে নয়, ধর্মগ্রন্থ হিসেবেই ঐতিহাসিক গুরুত্ব পেয়ে আসছে। "শূন্যপুরাণ - বাংলাপিডিয়া"। bn.banglapedia.org। সংগ্রহের তারিখ ২০১৮-০৯-০৬।
জীবন সংসার

জীবন সংসার হল জাকির হোসেন রাজু রচিত ও পরিচালিত ১৯৯৬ সালের বাংলাদেশী প্রণয়ধর্মী চলচ্চিত্র। এটি রাজু পরিচালিত প্রথম চলচ্চিত্র। এতে শ্রেষ্ঠাংশে অভিনয় করেছেন সালমান শাহ, শাবনূর, ফারুক, ববিতা ও গোলাম মুস্তাফা। চলচ্চিত্রটি ১৯৯৬ সালের ১৮ই অক্টোবর বাংলাদেশে মুক্তি পায়। ফারুক - সাগর আহমেদ ববিতা - শেফা সালমান শাহ - সবুজ আহমেদ শাবনূর - শেলি/আঞ্জুমান গোলাম মুস্তাফা - জনাব হাবিব খান দিলদার ডন মিশা সওদাগর তুষার খান নাসরিন - লতা জাহানারা ভূঁইয়া অলকা সরকার পান্না চাঁদনী আমজাদ জামিলুর রহমান শাখা শাহ আলম কিরণ কামরুজ্জামান স্বপন জুয়েল আসলাম জীবন সংসার চলচ্চিত্রের সঙ্গীত পরিচালনা করেছেন আবু তাহের ও সুর আয়োজন করেছেন মোহাম্মদ ইব্রাহীম। গীত রচনা করেছেন মনিরুজ্জামান মনির, জাহানারা ভূঁইয়া, জাকির হোসেন রাজু। জাকির হোসেন রাজুর লেখা এবং আগুন ও সাবিনা ইয়াসমিনের গাওয়া "পৃথিবীতে সুখ বলে" গানটি পরবর্তীকালে আমার প্রেম আমার প্রিয়া (২০১৮) চলচ্চিত্রে ব্যবহৃত হয়েছে। নতুন করে গানটির সুরারোপ করেন আহমেদ হুমায়ুন এবং গানে কণ্ঠ দেন ইমরান ও খেয়া। "Archive Movie List - 1996"। বাংলাদেশ চলচ্চিত্র প্রযোজক পরিবেশক সমিতি। সংগ্রহের তারিখ ৬ সেপ্টেম্বর ২০১৮। [স্থায়ীভাবে অকার্যকর সংযোগ] "সালমান শাহ'র কথাটি রাতে এখনো আমার কানে বাজে"। দৈনিক কালের কণ্ঠ। ১০ আগস্ট ২০১৭। সংগ্রহের তারিখ ৬ সেপ্টেম্বর ২০১৮।  "২১ বছর পর রিমেক হলো সালমানের গান"। বাংলা ট্রিবিউন। ৩০ মার্চ ২০১৭। সংগ্রহের তারিখ ১৫ সেপ্টেম্বর ২০১৮। [স্থায়ীভাবে অকার্যকর সংযোগ] চলচ্চিত্র প্রবেশদ্বার বাংলা মুভি ডেটাবেজে জীবন সংসার ইন্টারনেট মুভি ডেটাবেজে জীবন সংসার (ইংরেজি)
বিচার হবে

বিচার হবে হল ১৯৯৬ সালের বাংলাদেশী প্রণয়ধর্মী নাট্য চলচ্চিত্র। এটি পরিচালনা করেছেন শাহ আলম কিরণ এবং কাহিনী লিখেছেন শাহাবুদ্দিন আহমেদ ও রাইসুল ইসলাম আসাদ। এতে শ্রেষ্ঠাংশে অভিনয় করেছেন সালমান শাহ, শাবনূর, রাইসুল ইসলাম আসাদ, ডলি জহুর ও হুমায়ুন ফরীদি। চলচ্চিত্রটি ১৯৯৬ সালের ২১শে ফেব্রুয়ারি বাংলাদেশে মুক্তি পায়। সালমান শাহ - সুজন শাবনূর - আলেয়া রাইসুল ইসলাম আসাদ - নয়ন ডলি জহুর - রাবেয়া হুমায়ুন ফরীদি - দবীর মোড়ল দিলদার - চোর নাসরিন - হাসি নীলম আনোয়ার হোসেন - মফিজ জহির উদ্দিন পিয়ার - হাবু মিয়া কাবিলা - কানা আজম আবদুর রাতিন সিরাজ হায়দার - কলিম মিয়া নাদের তৈমুর লং সাদিকুর রহমান হিরু সৈয়দ আখতার আলী - করিম মোল্লা বিচার হবে চলচ্চিত্রের সঙ্গীত পরিচালনা করেছেন আলম খান। গীত রচনা করেছেন মিল্টন খন্দকার। "Archive Movie List - 1996"। বাংলাদেশ চলচ্চিত্র প্রযোজক পরিবেশক সমিতি। সংগ্রহের তারিখ ৬ সেপ্টেম্বর ২০১৮। [স্থায়ীভাবে অকার্যকর সংযোগ] চলচ্চিত্র প্রবেশদ্বার বাংলা মুভি ডেটাবেজে বিচার হবে ইন্টারনেট মুভি ডেটাবেজে বিচার হবে (ইংরেজি)
বাংলাদেশ জাতীয়তাবাদী যুবদল

বাংলাদেশ জাতীয়তাবাদী যুবদল বাংলাদেশ জাতীয়তাবাদী দল (বিএনপি)-এর যুব অঙ্গসংগঠন। জিয়াউর রহমান বিএনপি প্রতিষ্ঠার সাথে সাথে ১৯৭৮ সালের ২৭ অক্টোবর বাংলাদেশ জাতীয়তাবাদী যুবদল নামে বিএনপির যুব সংগঠন প্রতিষ্ঠা করেন। প্রতিষ্ঠাকালীন আহ্বায়ক আবুল কাশেম যিনি পরবর্তীতে সভাপতি এবং সাইফুর রহমান প্রথম সাধারণ সম্পাদক ছিলেন। প্রতিষ্ঠার পর ১৯৮৭ সালের ২৩ মার্চ দ্বিতীয়, ১৯৯৩ সালের ৮ অক্টোবর তৃতীয়, ২০০২ সালে চতুর্থ, ২০১০ সালের ১ মার্চ পঞ্চম এবং ২০১৭ সালের ৩ জানুয়ারি সংগঠনটির সর্বশেষ ষষ্ঠ কাউন্সিল অনুষ্ঠিত হয়। বর্তমানে সভাপতি আব্দুল মোনায়েম মুন্না ও নুরুল ইসলাম নয়ন সাধারণ সম্পাদকের দায়িত্ব পালন করছেন। যুবদলের প্রধান কার্যালয় নতুন পল্টন, ঢাকায় অবস্থিত। ১৯৭৮ সালে আবুল কাশেমকে আহ্বায়ক করে যুবদলের কমিটি গঠন করা হয়। এর পর আবুল কাশেমকে সভাপতি ও সাইফুর রহমানকে সাধারণ সম্পাদক করে কমিটি গঠন করা হয়। ১৯৮৭ সালের ২৩ মার্চ যুব্দলের কাউন্সিলে সভাপতি নির্বাচিত হন মির্জা আব্বাস ও সাধারণ সম্পাদক নির্বাচিত হন গয়েশ্বর চন্দ্র রায়। ১৯৯৩ সালের ৮ অক্টোবর কাউন্সিলে তারা আবারো নির্বাচিত হন। ২০০২ সালে যুবদলের কাউন্সিলে বরকত উল্লাহ বুলু সভাপতি ও সৈয়দ মোয়াজ্জেম হোসেন আলাল সাধারণ সম্পাদক নির্বাচিত হন। ২০১০ সালের ১ মার্চ সৈয়দ মোয়াজ্জেম হোসেন আলাল ও সাইফুল আলম নীরব যথাক্রমে সভাপতি ও সাধারণ সম্পাদক হন। ২০২৩ সালের ২২ ফেব্রুয়ারি, সভাপতি সুলতান সালাউদ্দিন টুকু, সাধারণ সম্পাদক আব্দুল মোনায়েম মুন্না, সিনিয়র সহ-সভাপতি মামুন হাসান, সহ-সভাপতি নুরুল ইসলাম নয়ন, সিনিয়র যুগ্ম সাধারণ সম্পাদক শফিকুল ইসলাম মিল্টন ও ২ নম্বর যুগ্ম সম্পাদক গোলাম মওলা শাহিন এর কমিটি অনুমোদিত হয়। ২০২৪ সালের ৯ জুলাই বিএনপির সিনিয়র যুগ্ম মহাসচিব অ্যাডভোকেট রুহুল কবির রিজভী স্বাক্ষরিত এক প্রেস বিজ্ঞপ্তিতে এ তথ্য জানানো হয়। কমিটিতে আব্দুল মোনায়েম মুন্নাকে সভাপতি ও নুরুল ইসলাম নয়নকে সাধারণ সম্পাদক হিসেবে পদায়ন করা হয়। এ ছাড়া রেজাউল করিম পলকে সিনিয়র সহ-সভাপতি ও বিল্লাল হোসেন তারেককে ১নং যুগ্ম সাধারণ সম্পাদক, কামরুজ্জামান জুয়েলকে সাংগঠনিক সম্পাদক, নুরুল ইসলাম সোহেলকে দফতর সম্পাদক করা হয়েছে। বাংলাদেশ জাতীয়তাবাদী দল "বাংলাদেশ জাতীয়তাবাদী দল - বাংলাপিডিয়া"। bn.banglapedia.org। সংগ্রহের তারিখ ২০১৯-১১-০১।  "প্রতিষ্ঠার পর থেকে যুবদলের নেতৃত্বে ছিলেন যারা"। যুগান্তর। সংগ্রহের তারিখ ৩ ফেব্রুয়ারি ২০২০।  "যুবদলের আংশিক কমিটি ঘোষণা"। দৈনিক যুগান্তর। ৩০ জুলাই ২০২৪। সংগ্রহের তারিখ ৩০ জুলাই ২০২৪।
নয়াদিল্লি–মুম্বাই প্রধান রেলপথ

দিল্লি-মুম্বাই রেলপথ ভারতের প্রধান রেলপথগুলির মধ্যে একটি। রেলপথটি জাতীয় রাজধানী দিল্লিকে বাণিজ্যিক রাজধানী মুম্বাইয়ের সঙ্গে সংযুক্ত করে। এটি ভারতীয় রাজ্য দিল্লি, হরিয়ানা, উত্তরপ্রদেশ, মধ্যপ্রদেশ, রাজস্থান, গুজরাত ও মহারাষ্ট্রের মধ্য দিয়ে ১,৩৮৬ কিলোমিটার (৮৬১ মাইল) দূরত্ব অতিক্রম করে। মুম্বাই রাজধানী এক্সপ্রেস যা এই রেলপথে চলাচলকারী দ্রুততম রাজধানী এক্সপ্রেস এবং দিল্লি ও মুম্বাইয়ের মধ্যে দূরত্ব ১৫ ঘণ্টা ৪০ মিনিটে অতিক্রম করে এবং এর গড় গতি ৯১ কিমি/ঘণ্টা। ২০১২ সালে, স্প্যানিশ উচ্চ গতির রেল প্রস্তুতকর্তা তালগো দিল্লি ও মুম্বাইয়ের মধ্যে উচ্চ গতির ট্রেনের কয়েকটি পরীক্ষা চালায়। ট্রেনটি ১৫০ কিলোমিটার/ঘণ্টায় সর্বাধিক গতি অর্জন করে এবং নতুন দিল্লি-মুম্বাই সেন্ট্রালের যাত্রা ১২ ঘণ্টায় সম্পন্ন করে। দিল্লি রেল স্টেশন থেকে শুরু করে দিল্লি-মুম্বাই রেলপথের মৈতূর পর্যন্ত ১৪১ কিলোমিটার রেলপথ দিল্লি-চেন্নাই প্রধান রেলপথের সাথে ভাগাভাগি করে। এখান থেকে রেলপথটি দক্ষিণ-পশ্চিমাঞ্চলের দিকে গেছে এবং মুম্বাই সেন্ট্রাল রেলওয়ে স্টেশনে শেষ হওয়ার আগে ভরতপুর, কোটা, রতলম, বড়োদরা, সুরাট সহ বেশ কিছু শহর অতিক্রম করে। মহারাষ্ট্রের মধ্যে, মুম্বই শহরতলি রেলের ওয়েস্টার্ন লাইনটি দহানু রোড থেকে চার্চগেট রেল স্টেশন পর্যন্ত দিল্লি-মুম্বই রেলপথের সঙ্গে একই ট্র্যাক ব্যবহার করে। দিল্লি-মুম্বাই রেলপথটি সম্পূর্ণরূপে ১৯৮৭ সালে বিদ্যুতায়িত হয়। এই রেলপথের দিল্লি, মথুরা, কোটা, রতলম, বড়োদরা এবং মুম্বই সেন্ট্রাল স্টেশন ভারতীয় রেলের শীর্ষস্থানীয় বুকিং স্টেশনগুলির মধ্যে রয়েছে। "Talgo completes New Delhi-Mumbai Central trial run in less than 12 hours"। Times of India। সংগ্রহের তারিখ ৬ অক্টোবর ২০১৬।  "Electric Traction — I"। IRFCA। সংগ্রহের তারিখ ৬ অক্টোবর ২০১৬।  "Indian Railways Passenger Reservation Enquiry"। Availability in trains for Top 100 Booking Stations of Indian Railways। IRFCA। সংগ্রহের তারিখ ১৭ মার্চ ২০১৪।
ইন্দো-এশিয়ান নিউজ সার্ভিস

ইন্দো-এশিয়ান নিউজ সার্ভিস বা আইএএনএস একটি বেসরকারি ভারতীয় সংবাদ সংস্থা। এটি ১৯৮৬ সালে প্রতিষ্ঠিত হয়। আইএএনএস ভারতীয় মার্কিন প্রকাশক গোপাল রাজু কর্তৃক ভারতের বিদেশ সংবাদ পরিষেবা হিসাবে প্রতিষ্ঠিত হয়। পরে এটিকে ইন্দো-এশিয়ান নিউজ সার্ভিস নামে নামকরণ করা হয়। আইএএনএস-এর প্রধান কার্যালয়গুলি নয়ডাতে অবস্থিত। আইএএনএস ভারত সম্পর্কিত খবর, মতামত ও বিশ্লেষণসহ বিভিন্ন বিষয়ে প্রতিবেদন করে। উপমহাদেশের খবর, বৈশিষ্ট্য এবং মতামত ইন্টারনেটের মাধ্যমে গ্রাহকদের কাছে পৌঁছায়। আইএএনএস প্রাথমিকভাবে ইংরেজি ও হিন্দিতে সংবাদ পরিষেবা প্রদান করে। তবে এটির একটি প্রকাশনা বিভাগ আছে যেটি বর্তমানে মিডিয়া শিল্পে অন্যান্য গ্রাহকদের জন্য সংবাদপত্র এবং সাময়িকী মুদ্রণ করে। আইএএনএস একটি মোবাইল সংবাদ পরিষেবা পরিচালনা করে। IANS: About Us টেমপ্লেট:ভারতের মিডিয়া
ইদ্রিস এলবা

ইদ্রিস আকুনা এলবা ওবিই (/ˈɪdrɪs ˈɛlbə/; জন্ম ৬ সেপ্টেম্বর ১৯৭২) একজন ব্রিটিশ অভিনেতা, প্রযোজক, পরিচালক, সঙ্গীতজ্ঞ এবং ডিজে, যিনি এইচবিও ধারাবাহিক দ্য অয়্যারে মাদক পাচারকারী স্ট্রিঙ্গার বেল, বিবিসি ধারাবাহিক লুথার-এ জন লুথার এবং জীবনীনির্ভর চলচ্চিত্র ম্যান্ডেলা: লং ওয়াক টু ফ্রিডম (২০১৩)-এ নেলসন ম্যান্ডেলা চরিত্রে অভিনয়ের জন্য পরিচিত। তিনি সেরা মিনি ধারাবাহিক বা টেলিচলচ্চিত্র অভিনেতা বিভাগে গোল্ডেন গ্লোব পুরস্কারের জন্য চারবার মনোনয়ন লাভ করেন এবং একটি গোল্ডেন গ্লোব পুরস্কার অর্জন করেছেন এছাড়াও তিনি প্রাইমটাইম এমি পুরস্কারের জন্য পাঁচবার মনোনীত হয়েছেন। এলবাকে রিডলি স্কটের আমেরিকান গ্যাংস্টার (২০০৭) এবং প্রমিথিউস (২০১২) চলচ্চিত্রে দেখা যায়। তিনি সুপারহিরো চলচ্চিত্র থর (২০১১) ও এর অনুবর্তী পর্ব থর: দ্য ডার্ক ওয়ার্ল্ড (২০১৩), থর: র‍্যাগনারক (২০১৭) এবং এবং মার্ভেল সিনেম্যাটিক ইউনিভার্সের অ্যাভেঞ্জার্স: এজ অব আলট্রন (২০১৫) ও এর অনুবর্তী পর্ব অ্যাভেঞ্জার্স: ইনফিনিটি ওয়ার (২০১৮)-এ হাইমডাল চরিত্রে অভিনয় করেছেন। এছাড়াও তিনি প্যাসিফিক রিম (২০১৩); বিস্টস অব নো নেশন (২০১৫), যেটির জন্য তিনি শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার ও গোল্ডেন গ্লোব পুরস্কারের মনোনয়ন লাভ করেন; এবং মলিস গেম (২০১৭) চলচ্চিত্রে অভিনয় করেছেন। ২০১৬ সালে তিনি জুটোপিয়া চলচ্চিত্রে চিপ বোগো, দ্য জাঙ্গল বুক চলচ্চিত্রে শের খান, ফাইন্ডিং ডোরি চলচ্চিত্রে ফ্লাক এবং স্টার ট্রেক বিয়ন্ড-এ ক্রাল চরিত্রের জন্য কণ্ঠ দেন।। ভিক্টর হেডলির ইয়ার্ডি ১৯৯২ সালের উপন্যাসের উপর ভিত্তি করে নির্মিত চলচ্চিত্র ইয়ার্ডির মাধ্যমে পরিচালক হিসেবে তার অভিষেক ঘটে। Yuan, Jada (৮ জুন ২০১২)। "Idris Elba on Prometheus, Learning to Box, and His Party House"। vulture.com। সংগ্রহের তারিখ ১৪ অক্টোবর ২০১৩।  "Idris Elba Interview: The Hustler" ওয়েব্যাক মেশিনে আর্কাইভকৃত ৭ আগস্ট ২০১৭ তারিখে. Esquire. Retrieved 18 April 2016 "The Wire Cast and Crew: Idris Elba, Russell 'Stringer' Bell"। HBO.com। ২০ জানুয়ারি ২০০৮ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০০৯।  "৭১তম গোল্ডেন গ্লোব মনোনয়ন যুদ্ধ"। দৈনিক প্রথম আলো। ১১ জানুয়ারি ২০১৪। সংগ্রহের তারিখ ৬ সেপ্টেম্বর ২০১৮।  Lowry, Brian (১০ জুলাই ২০১৪)। "Emmy Nominations 2014 — Full List: 66th Primetime Emmys Nominees"। Variety। সংগ্রহের তারিখ ২৮ জানুয়ারি ২০১৫।  "Wire actor Elba joins BBC drama"। BBC News। ৪ সেপ্টেম্বর ২০০৯। সংগ্রহের তারিখ ৭ সেপ্টেম্বর ২০০৯।  "অস্কার ২০১৬: কে কে বাদ পড়ছেন?"। বিবিসি নিউজ। ২০ জানুয়ারি ২০১৬। সংগ্রহের তারিখ ৬ সেপ্টেম্বর ২০১৮।  Cabin, Chris (৫ জুলাই ২০১৬)। "Idris Elba Set to Make Directorial Debut With Yardie"। Collider। ৭ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ৫ জুলাই ২০১৬।  উইকিমিডিয়া কমন্সে ইদ্রিস এলবা সংক্রান্ত মিডিয়া রয়েছে। অলমুভিতে ইদ্রিস এলবা ইন্টারনেট মুভি ডেটাবেজে ইদ্রিস এলবা  (ইংরেজি) টার্নার ক্লাসিক মুভিজ ডেটাবেজে ইদ্রিস এলবা (ইংরেজি)
এডমুন্ড গোয়েন

এডমুন্ড গোয়েন (ইংরেজি: Edmund Gwenn; জন্ম: এডমুন্ড জন কেলাওয়ে, ২৬ সেপ্টেম্বর ১৮৭৭ - ৬ সেপ্টেম্বর ১৯৫৯) ছিলেন একজন ইংরেজ অভিনেতা। তিনি ক্রিসমাস চলচ্চিত্র মিরাকল অন থার্টি ফোর্থ স্ট্রিট (১৯৪৭)-এ ক্রিস ক্রিঙ্গল চরিত্রে অভিনয়ের জন্য সর্বাধিক স্মরণীয়, এই কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন। তিনি হাস্যরসাত্মক চলচ্চিত্র মিস্টার এইট এইটি (১৯৫০)-এ অভিনয়ের জন্য তিনি তার দ্বিতীয় গোল্ডেন গ্লোব পুরস্কার অর্জন করেন এবং আরও একটি একাডেমি পুরস্কারের মনোনয়ন লাভ করেন। তিনি অ্যালফ্রেড হিচকক পরিচালিত চারটি চলচ্চিত্রে অভিনয়ের জন্য স্মরণীয়। ওয়েস্ট এন্ড ও ব্রডওয়ে মঞ্চে তিনি আধুনিক নাট্যকার, তথা জর্জ বার্নার্ড শ', জন গেলসওয়ার্দি, ও জে. বি. প্রিস্টলিদের নাটকে কাজ করেছেন। দ্বিতীয় বিশ্বযুদ্ধের পরে তিনি মার্কিন যুক্তরাষ্ট্রে বসবাস শুরু করেন এবং সেখানে তিনি হলিউড ও ব্রডওয়ে মঞ্চে সফল ছিলেন। চলচ্চিত্রের অবদানের জন্য ১৯৫৯ সালে হলিউড ওয়াক অব ফেমে তার নামাঙ্কিত তারকা খচিত হয়। "Edmund Gwenn"। বায়োগ্রাফি (ইংরেজি ভাষায়)। ১২ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০১৮।  "Edmund Gwenn"। গোল্ডেন গ্লোব (ইংরেজি ভাষায়)। হলিউড ফরেন প্রেস অ্যাসোসিয়েশন। সংগ্রহের তারিখ ৬ সেপ্টেম্বর ২০১৮।  "Edmund Gwenn - Hollywood Star Walk"। লস অ্যাঞ্জেলেস টাইমস (ইংরেজি ভাষায়)। ৭ সেপ্টেম্বর ১৯৫৯। সংগ্রহের তারিখ ৬ সেপ্টেম্বর ২০১৮।  উইকিমিডিয়া কমন্সে এডমুন্ড গোয়েন সংক্রান্ত মিডিয়া রয়েছে। ইন্টারনেট মুভি ডেটাবেজে এডমুন্ড গোয়েন  (ইংরেজি) ইন্টারনেট মুভি ডেটাবেজে এডমুন্ড গোয়েন  (ইংরেজি) ফাইন্ড এ গ্রেইভে এডমুন্ড গোয়েন  (ইংরেজি)
রোজি পেরেজ

রোজি পেরেজ (ইংরেজি: Rosie Perez নামে পরিচিত রোসা মারিয়া পেরেস (জন্ম: ৬ সেপ্টেম্বর ১৯৬৪) হলেন একজন মার্কিন অভিনেত্রী, সমাজকর্মী, আলাপচারিতা অনুষ্ঠান সঞ্চালক, লেখিকা, নৃত্যশিল্পী ও নৃত্য পরিচালক। তিনি স্পাইক লি পরিচালিত ডু দ্য রাইট থিং (১৯৮৯) চলচ্চিত্রে অভিনয়ের মধ্য দিয়ে পরিচিতি অর্জন করেন। পরবর্তীকালে তিনি হোয়াইট মেন ক্যান্ট জাম্প (১৯৯২) চলচ্চিত্রে কাজ করেন। ১৯৯৩ সালে ফিয়ারলেস চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি ইন লাভিং কালার-এ নৃত্য পরিচালক হিসেবে তার কাজের জন্য তিনবার এমি পুরস্কারে মনোনীত হন। ২০০৭ সালে তিনি ব্রডওয়ে মঞ্চে দ্য রিজ নাটকের পুনর্জীবিতকরণে গুগি গোমেজ চরিত্রে অভিনয় করেন এবং দ্য টেক নাটকে অভিনয় করে একটি ইন্ডি স্পিরিট পুরস্কারে মনোনীত হন। পেরেজ দ্য ভিউ অনুষ্ঠানের নিয়মিত উপস্থাপক ছিলেন এবং ২০১৫ সালে ব্রডওয়ে মঞ্চে ল্যারি ডেভিডের লেখা ফিশ ইন দ্য ডার্ক নাটকে অভিনয় করেন। "Rosie Perez"। বায়োগ্রাফি (ইংরেজি ভাষায়)। ১৯ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০১৮।  রদ্রিগেজ, সিন্ডি এস. (১ এপ্রিল ২০১৪)। "Rosie Perez: 9 things you didn't know about her - CNN"। সিএনএন। সংগ্রহের তারিখ ৬ সেপ্টেম্বর ২০১৮।  উইকিমিডিয়া কমন্সে রোজি পেরেজ সংক্রান্ত মিডিয়া রয়েছে। ইন্টারনেট অফ-ব্রডওয়ে ডেটাবেজে রোজি পেরেজ (ইংরেজি) ইন্টারনেট ব্রডওয়ে ডেটাবেজে রোজি পেরেজ (ইংরেজি) ইন্টারনেট মুভি ডেটাবেজে রোজি পেরেজ  (ইংরেজি) টুইটারে রোজি পেরেজ
সহজাত উভকামিতার তত্ত্ব

সহজাত উভকামিতার তত্ত্ব (বা উভকামিতার প্রবণতা তত্ত্ব) অনুযায়ী সব মানুষই উভকামী হিসাবে জন্ম নেয় কিন্তু বয়ঃক্রমে মনস্তাত্ত্বিক উন্নয়নের মধ্য দিয়ে (যার মধ্যে বাহ্যিক ও অভ্যন্তরীণ উভয় উপাদানই রয়েছে) সর্বাধিক সংখ্যক ব্যক্তি এককামীতে পরিণত হয়। এককামী ব্যক্তির মধ্যে উভকামিতা একটি অন্তর্নিহিত অবস্থায় থেকে যায়। এটি সিগমুন্ড ফ্রয়েড এবং তাঁর সহকর্মী উইলহেলম ফ্লিসসের গবেষণার ফল। জীববিজ্ঞান যৌন অভিমুখিতাকে (জীববিজ্ঞান ও যৌন অভিমুখিতা দেখুন) কীভাবে প্রভাবিত করে, তা নিয়ে কোনো আধুনিক বৈজ্ঞানিক ঐক্যমত্য নেই। ফ্রয়েড তাঁর যৌনতার তত্ত্বের তিনটি অবদান (১৯২০)-এ, স্বাভাবিকতা বা সমকামিতা বা উভকামিতার জৈবিক প্রবণতার সাথে বিপরীত ধারণা (যেমন: সমকামিতা) নিয়ে আলোচনা করেছেন। তিনি যে সিদ্ধান্তে উপনীত হন, তা এই ধারণার উপর ভিত্তি করে তৈরি করা হয়েছিল যে, বিকাশলাভের প্রাথমিক দশায় মানুষ হার্মাফ্রোডিজমের একটি নির্দিষ্ট পর্যায় দিয়ে যায়। এটির উপর ভিত্তি করে তিনি বলেন, "আমাদের এই দীর্ঘ পরিচিত শারীরিক সত্য থেকে সংগৃহীত ধারণা হল উভকামিতার মূল প্রবণতা, যা বিকাশের পথে এককামিতায় পরিবর্তিত হয়েছে, অবদমিত যৌনতার সামান্য কিছু অবশিষ্ট পরিত্যাগ করে"। এটি একটি সাধারণ তত্ত্বের মধ্যে বিকাশলাভ করে যে উভয় লিঙ্গের প্রতি আকর্ষণ সম্ভব, কিন্তু সেটি প্রতিটি লিঙ্গের জন্য আরও সাধারণ। তিনি বিপরীত লিঙ্গের প্রতি একটি আকর্ষণের স্বাভাবিক বিকাশ প্রতিরোধের একটি আঘাতমূলক পর্ব বা পর্বসমূহের ফলাফল হিসাবে সমকামী আকর্ষণের পরিবর্তনকে ব্যাখ্যা করেন। ফ্রয়েড বিখ্যাতভাবে মানুষকে প্রকৃতিগতভাবে "বহুরূপে বিকৃত" বলে স্বীকৃতি দেন, যার অর্থ হয়তো ব্যবহারিকভাবে কোনও বস্তু যৌনতার পরিপূর্ণতার উৎস হতে পারে, বা যেগুলি যৌনতার পরিপূর্ণতার বস্তুটির তুলনায় অপেক্ষাকৃত একই হয়। সহজাত উভকামিতা শব্দটির অনেক আধুনিক ব্যবহার ফ্রয়েড-এর তুলনায় আলফ্রেড কিনসে-এর গবেষণা আরও বেশি নির্দেশক। এই অর্থে, এটি একটি পরামর্শ যে অধিকাংশ বা সমস্ত মানুষ কার্যকরীভাবে কিছু মাত্রায় উভকামী হয়, কিন্তু আচরণ হিসাবে সেই উভকামিতা প্রকাশ করতে নাও পারে। উভয় তত্ত্বেরই তাদের চারপাশের বিতর্কে একটি মহান অবদান রয়েছে, তাই যা আলোচনা করা হচ্ছে তা নিয়ে সচেতন হওয়া সবিশেষ গুরুত্বপূর্ণ। "ডোরা" ছিল ইদা বোয়ার (১৮৮২-১৯৪৫), ফ্রয়েডের একটি রোগী। তিনি তাদের কার্যপর্ব সম্পর্কে লেখার সময় ছদ্মনাম ডোরা ব্যবহার করতেন। প্রায়শই ডোরার সাথে ফ্রয়েডের কার্যপর্ব চলাকালে সহজাত উভকামিতা তত্ত্ব আলোচিত হত। প্রায়ই এই তত্ত্বের সাথে যুক্ত অন্য একটি অধ্যয়ন "উল্ফ ম্যান" (নেকড়ে মানব), একজন রোগী যিনি তাঁর সমকাম প্রবণতা দমন করার চেষ্টা করেছিলেন। ফ্রয়েড উল্ফ ম্যানের সহজাত মেয়েলি প্রকৃতি দমন করার একটি অক্ষমতার বিষয়ে তার বিকাশলাভের ব্যাখ্যা করেছিলেন। মানব পুরুষ যৌনতা Packman, Carl। "Gore Vidal: 'We are all Bisexual'"। huffingtonpost.co.uk। Huffpost Culture। সংগ্রহের তারিখ ৮ ফেব্রুয়ারি ২০১৫।  Christopher Carey। "Trials from Classical Athens"। সংগ্রহের তারিখ ৮ ফেব্রুয়ারি ২০১৫।  Three Contributions to the Theory of Sex by Sigmund Freud Dream Psychology by Sigmund Freud Three Commentaries on Gender in Freud's Thought: A Prologue to the Psychoanalytic Theory of Sexuality William I. Grossman, M.D, Donald M. Kaplan, Ph.D.
মেসেঞ্জার (মহাকাশযান)

বুধের উদ্দেশ্যে নাসা কর্তৃক প্রেরিত দ্বিতীয় অভিযান ছিল মেসেঞ্জার (ME S S EN GE R - MErcury Surface, Space ENvironment, GEochemistry, and Ranging) যা ২০০৪ সালের আগস্ট ৩ তারিখে প্রেরিত হয়॥একটি বোয়িং ডেল্টা ২ রকেটের মাধ্যমে যুক্তরাষ্ট্রের কেপ ক্যানাভেরাল মহাশূন্য স্টেশন থেকে এটি প্রেরণ করা হয়েছিল। এই সন্ধানী যানটি বেশ কয়েকবার বুধের সন্নিকটে যেতে সমর্থ হবে বলে মনে করা হচ্ছে। একে এমনভাবে তৈরি করা হয়েছে যাতে তা সুনির্দিষ্ট প্রাসে চলার মাধ্যমে বুধের চারদিকে নিজস্ব একটি কক্ষপথ তৈরীতে সমর্থ হয়। ২০০৫ সালের আগস্ট মাসে এটি পৃথিবীর কাছ দিয়ে উড়ে যায় এবং ২০০৭ সালের অক্টোবর ও জুন মাসে শুক্র গ্রহের কাছ দিয়ে উড়ে যায়। এই যানটি বুধের নিকট দিয়ে তিন তিনবার উড়ে যাবে বলে শিডিউল করা হয়েছে। এই উড়ে যাওয়ার সময়গুলো হবে জানুয়ারি ২০০৮, অক্টোবর ২০০৮ এবং সেপ্টেম্বর ২০০৯। এর পর তা ২০১১ সালের মার্চ মাসে বুধ গ্রহের চারপাশে কক্ষপথে প্রবেশ করবে। মেসেঞ্জারকে পাঠানো হয়েছে মূলত বুধের ছয়টি মৌলিক বিষয়ে অনুসন্ধান করার জন্য। এগুলো হচ্ছে: বুধের উচ্চ ঘনত্ব, এর ভূতাত্ত্বিক ইতিহাস, এর চৌম্বক ক্ষেত্রের প্রকৃতি, এর কেন্দ্রের গঠন, এর মেরু অঞ্চলসমূহে আসলেই বরফ রয়েছে কিনা, এবং এর পাতলা বায়ুমণ্ডল কোথা থেকে উৎপত্তি লাভ করেছে। এই বিষয়গুলোকে সামনে রেখে সন্ধানী যানটিতে মেরিনার ১০-এর চেয়ে আরও শক্তিশালী ইমেজিং যন্ত্রপাতি সন্নিবেশিত করা হয়েছে যাতে বুধের আরও কাছ থেকে অপেক্ষাকৃত অধিক রিজল্যুশনবিশিষ্ট ছবি তোলা যায়। এছাড়া এতে রয়েছে যুতসই বর্ণালীবীক্ষণ যন্ত্র যার সাহায্যে বুধের ভূত্বকে মৌলসমূহের প্রাচুর্য নির্ণয় করা সম্ভব, রয়েছে ম্যাগনেটোমিটার এবং আয়নিত কণিকাসমূহের গতিবেগ নির্ণয়ের যন্ত্রাবলী। সন্ধানী যানটি যখন বুধকে কেন্দ্র করে তার কক্ষপথ বরাবর আবর্তন করবে তখন এর গতিবেগের সূক্ষ্ণতম পরিবর্তন পরিমাপের জন্য এই গতিমাপক যন্ত্রগুলো দেয়া হয়েছে। এই পরিবর্তন পরিমাপের মাধ্যমে বুধের অভ্যন্তরীন গঠন সম্বন্ধে বিস্তারিত জানা যাবে বলে ধারণা করা হচ্ছে। ২০০৮ সালের ১৪ই জানুয়ারি পূর্বাঞ্চলীয় মান সময় ২:০৪ ঘটিকায় এই নভোযান বুধ গ্রহের খুব কাছ দিয়ে উড়ে যায়। তিনবার কাছ দিয়ে উড়ে যাওয়ার মধ্যে এটিই ছিল নিকটতম। এ সময় মেসেঞ্জার বুধ গ্রহের মাত্র ২০০ কিলোমিটার উপর দিয়ে উড়ে যায়। নভোযানের সাথে এখনও নাসার যোগাযোগ অব্যাহত আছে এবং এই ন্যূনতম দূরত্বে উড়ে যাওয়ার ঘটনার মিনিটখানেক পরেই নাসার বিজ্ঞানীরা বুধ গ্রহ সম্বন্ধে প্রথম বৈজ্ঞানিক তথ্য পেতে শুরু করেন। "Johns Hopkins University's MESSENGER mission web pages"। সংগ্রহের তারিখ 27 April।  অজানা প্যারামিটার |accessyear= উপেক্ষা করা হয়েছে (|access-date= ব্যবহারের পরামর্শ দেয়া হচ্ছে) (সাহায্য); এখানে তারিখের মান পরীক্ষা করুন: |সংগ্রহের-তারিখ= (সাহায্য) http://www.sciencedaily.com/releases/2008/01/080115091406.htm MESSENGER Web Site - official site. MESSENGER Mission Page ওয়েব্যাক মেশিনে আর্কাইভকৃত ১৩ ডিসেম্বর ২০২০ তারিখে - official information regarding the mission on the nasa.gov website. MESSENGER Mission Profile by NASA's Solar System Exploration Video from MESSENGER as it departs Earth. Mercury Flyby 1 Visualization Tool - see simulated views of the instrument observations planned during the flyby. NSSDC Master Catalog entry.
জাফর মাঈনউদ্দিন

অ্যাডঃ জাফর মাঈনউদ্দিন মুক্তিযুদ্ধের সংগঠক, মুক্তিযোদ্ধা এবং বাংলাদেশ আওয়ামী লীগের একজন রাজনীতিবিদ ও সাবেক সংসদ সদস্য। অ্যাডঃ জাফর মাঈনউদ্দিন বাংলাদেশের চট্টগ্রাম বিভাগের চাঁদপুর জেলার অন্তর্গত হাজীগঞ্জ উপজেলার ছয়ছিলা গ্রামে জন্মগ্রহণ করেন। তিনি তার কর্মজীবনে মূলত আইন ব্যবসা করতেন এবং এর পাশাপাশি রাজনীতিও করতেন। তিনি রাজনৈতিক জীবনে চাঁদপুর জেলা আওয়ামী লীগের সাধারণ সম্পাদকের দায়িত্ব পালন করেন। তিনি তার নির্বাচনী এলাকা থেকে নির্বাচিত হয়ে সংসদ সদস্য হয়েছিলেন। স্বৈরাচারী সরকার এরশাদের আমলে তিনি এরশাদ বিরোধী আন্দোলনের নেতৃত্ব দিতে গিয়ে প্রায় সাত মাস কারাভোগ করেন। তার রাজনৈতিক কর্মকাণ্ড ছিলো অন্যান্য রাজনৈতিকদের থেকে একদম আলাদা। যার কারণে চাঁদপুর বাসী ডায়নামিক নেত বলে সম্বোধন করত। মহান মুক্তিযুদ্ধের সময় তিনি চাঁদপুর জেলার মুক্তিযোদ্ধা সংগঠক ও মুক্তিযোদ্ধা ছিলেন। এই মহান রাজনীতিবিদ ও মুক্তিযুদ্ধের সংগঠক ৪ অক্টোবর, ১৯৯২ সালে মৃত্যুবরণ করেন। চাঁদপুরে একের পর এক চিরবিদায় নিচ্ছেন মুক্তিযুদ্ধের সংগঠক ও প্রবীণ আওয়ামী লীগ নেতারা - চাঁদপুরকণ্ঠ ডটকম "প্রখ্যাত ব্যক্তিত্ব"। hajiganj.chandpur.gov.bd। সংগ্রহের তারিখ ২০২৩-০৮-১৫।
মেসেঞ্জার (দ্ব্যর্থতা নিরসন)

ইয়াহু মেসেঞ্জার এমএসএন মেসেঞ্জার গুগল টক ফেসবুক মেসেঞ্জার মেসেঞ্জার (নভোযান) এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
কিংকি ফ্রিডম্যান

রিচার্ড এস. কিন্‌কি ফ্রিড্‌ম্যান (Kinky Friedman) (জন্ম অক্টোবর ৩১, ১৯৪৪) মার্কিন যুক্তরাষ্ট্রের একজন নামকরা কান্ট্রি (country) সঙ্গীত শিল্পী, গীতিকার, লেখক, রাজনীতিবিদ এবং কলাম লেখক। এর পাশাপাশি তিনি বেশ কিছু ডিটেকটিভ উপন্যাসও লিখেছেন। Sullivan, Mary Lou (২০১৭)। Everything's Bigger in Texas: The Life and Times of Kinky Friedman। Montclair, NJ: Backbeat Books। আইএসবিএন 978-1540004994 – Google Books-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
নন্দীগ্রাম

নন্দীগ্রাম পশ্চিমবঙ্গ রাজ্যের পূর্ব মেদিনীপুর জেলার হলদিয়া মহকুমার একটি গণনার শহর। এটি কলকাতার প্রায় ৭০ কিলোমিটার দক্ষিণ-পশ্চিমে হলদিয়া নদীর দক্ষিণ তীরে অবস্থিত, এটি হলদিয়া শিল্পকেন্দ্রের বিপরীতে অবস্থিত। এলাকাটি হলদিয়া উন্নয়ন কর্তৃপক্ষের আওতাধীন। ২০০৭ সালে পশ্চিমবঙ্গ সরকার বিশেষ অর্থনৈতিক অঞ্চল নীতির অধীনে নন্দীগ্রামে একটি রাসায়নিক কেন্দ্র স্থাপনের জন্য সেলিম গ্রুপকে অনুমতি দেওয়ার সিদ্ধান্ত নিয়েছিল। এর ফলে গ্রামবাসীদের প্রতি প্রতিরোধের সৃষ্টি হয় যার ফলে পুলিশের সাথে সংঘর্ষে ১৪ জন গ্রামবাসী মারা যায়। ভারতের ২০১১ সালের জনগননা অনুসারে নন্দীগ্রামের মোট জনসংখ্যার ৫,৮০৩ জন, যার মধ্যে ২৯৪৭ জন (৫১%) পুরুষ এবং ২৮৫৬ জন (৪২%) মহিলা ছিল। ৬ বছরের নিচের জনসংখ্যা ৭২৫ ছিল। নন্দীগ্রামে মোট জনসংখ্যা ৪,৫১২ (৬ বছরের বেশি জনসংখ্যার ৮৮.৮৫%)। "Haldia Development Authority"। ৩১ অক্টোবর ২০০৬ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০১৮।  গুগল ম‍্যাপ নন্দীগ্ৰাম "The Telegraph - Calcutta : Frontpage Story on Nandigram"। ১৫ আগস্ট ২০১০ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১৮।
অমল সেন

কমরেড অমল সেন (জুলাই ১৯, ১৯১৩ - জানুয়ারি ১৭, ২০০৩) তেভাগা আন্দোলনের অন্যতম সক্রিয় নেতা, যিনি যশোর-নড়াইল এলাকার কৃষকদের সংগঠিত করেছিলেন। সাম্প্রদায়িকতা ও সাম্রাজ্যবাদের বিরুদ্ধে অমল সেনের দৃঢ় অবস্থান ছিল আজীবন। ১৯৭১ সালের মুক্তিযুদ্ধে তিনি সংগঠকের দায়িত্ব পালন করেন। পাকিস্তান আমলের ১৯ বছরই তাকে রাজবন্দি হিসেবে জেলে কাটাতে হয়। শারীরিক নিপীড়নও বন্দি অবস্থায় সহ্য করতে হয়। ১৯৮০ সালে বাংলাদেশের ওয়ার্কার্স পার্টি গঠিত হলে তিনি দলের মহাসচিব নির্বাচিত হন। অমল সেন ১৯১৩ সালের ১৯শে জুলাই নড়াইলের আফরা গ্রামে এক সম্ভ্রান্ত বৈদ্যব্রাহ্মণ জোতদার পরিবারে জন্মগ্রহণ করেন। ১৯৩৩ সালে খুলনার বিএল কলেজে অধ্যয়নরত অবস্থায় কমিউনিস্ট পার্টির সাথে যুক্ত হন। ১৯৩৪ সালে কমিউনিস্ট পার্টির সদস্যপদ লাভ করেন। সেই সময় তিনি উপলব্ধি করেন যে ব্রিটিশ সম্রাজ্যবাদবিরোধী জাতীয় মুক্তি সংগ্রামে বিজয়ী হতে হলে ব্যাপক কৃষক জনতাকে ঐক্যবদ্ধ করা ছাড়া সম্ভব নয়। ‘সমাজতান্ত্রিক আন্দোলন ও জনগণের বিকল্প শক্তি’ তার প্রকাশিত একটি গ্রন্থ। অমল সেন, সমাজতান্ত্রিক আন্দোলন ও জনগণের বিকল্প শক্তি; ফ্ল্যাপের লেখা; কমরেড অমল সেন ট্রাস্ট, ঢাকা; জানুয়ারি, ২০০৪। "Death anniv of Amal Sen today"। Newagebd.com। ২০১৪-০১-১৭। ২০১৪-০২-০১ তারিখে মূল থেকে আর্কাইভ করা। সংগ্রহের তারিখ ২০১৪-০৬-২৪।